stanford-oval/wikipedia huggingface dataset:
רונלד פיירברן
חידושיו > פיצול העצמי (פיצול האגו)

על פי פיירברן, ילד להורים בלתי זמינים רגשית יפריד בין הפן המגיב בהוריו (האובייקט הטוב) לבין הפן שאינו מגיב (האובייקט הבלתי מספק). הילד מפנים את האספקטים שאינם מגיבים בהורים ותופס את המאפיינים הללו כחלק ממנו - זאת משום שהם אינם נוכחים במציאות. מנגנון הגנה זה מכונה "פיצול העצמי", ובו המאפיינים הטובים והרעים של ההורה מופרדים ואין מקום לשילוב בין שני החלקים ולתחושה אמביוולנטית.
האישיות הסכיזואידית

פרברן תרם תרומה משמעותית בתחום האישיות בתיאוריו הנוגעים לאישיות הסכיזואידית. המאפיינים העיקריים של אישיות זו הם ניתוק רגיש ונסיגה ממעורבות רגשית. לדעתו, זוהי הפרעה האופיינית לפגיעה ביחסי עצמי-אובייקט. ההימנעות והניתוק מרגשות מקורם ביחסים עם אובייקט, שנחוו בינקותם כמכאיבים וכמתסכלים.
ראו גם

יחסי אובייקט
וילפרד ביון
הארי גאנטריפ
דונלד ויניקוט
מרגרט מאהלר
מלאני קליין
| --- | --- |
בקרת זהויות :  NLI: 987007271670805171  PLWABN: 9810562115205606  BNE: XX5006959  BnF: cb134825761 (data)  CiNii: DA01172067  GND: 118924079  ISNI: 0000 0001 1678 2340  LCCN: n87100313  NDL: 00439159  NKC: jn20000809004  NTA: 074909797  SUDOC: 035479752  Trove: 911170  VIAF: 79147432   WorldCat (עם VIAF): 79147432 
קברו של רונלד פיירברן בבית הקברות דין באדינבורו
ראנצ'ו קוקמונגה

ראנצ'ו קוקמונגה (באנגלית: Rancho Cucamonga) היא עיר פרוורית בסן ברנרדינו, קליפורניה, ארצות הברית. העיר ממוקמת כ-60 ק"מ מזרחית ללוס אנג'לס. נכון לשנת 2016 אוכלוסיית ראנצ'ו קוקמונגה מוערכת בכ-176,000 תושבים, מה שהופך אותה לעיר ה-27 בגודלה בקליפורניה.
העיר חווה ממוצע של 287 ימי שמש בשנה, לעומת ממוצע לאומי של 205 ימים.
היסטוריה

המתיישבים הראשונים באזור היו אינדיאנים אשר התיישבו בסביבה באופן מאסיבי בערך בשנת 1200. במאה ה-18 הגיעו לסביבת ראנצ'ו קוקמונגה משלחות חקר אירופאיות. בשנות ה-30 של המאה ה-19 הוקמו באזור זה חוות מסחריות וחקלאיות על ידי סוחר לטיני. בשנים שלאחר מכן התבססה ההתיישבות האירופאית באזור. בשנת 1977 ההתיישבויות השונות התאחדו לעיר אחת.
דמוגרפיה

לפי מפקד האוכלוסין משנת 2010, מתגוררים בעיר 165,269 תושבים ב-54,383 משקי בית, כאשר הצפיפות היא כ-1,600 נפש לקמ"ר. 6.9% מהאוכלוסייה מתגוררים מתחת לקו העוני.
כלכלה

החברות קוקה-קולה, מייסיס ופריטו-ליי הקימו מפעלים בסמוך לעיר. כתב העת Money דירג בשנת 2006 את ראנצ'ו קוקמונגה במקום ה-42 ברשימת "הערים שטוב לחיות בהן".
ראניה עוקבי

| --- | --- |
אין תמונה חופשית
 לידה:  1979 (בת 45 בערך) תל שבע
 לאום:  בדואים 
 לימודי רפואה:  אוניברסיטת בן-גוריון בנגב
 התמחות:  גינקולוגיה
 תפקידים:  רופאה מומחית
 מחלקות ובתי חולים:  מחלקת גינקולוגיה ומיילדות במרכז הרפואי האוניברסיטאי סורוקה
 פרסים והוקרה:  נבחרה כמרצה מצטיינת בהוראה באוניברסיטת בן-גוריון בנגב
 
ראניה עוקבי (בערבית: رانيا العقبي; נולדה בשנת 1979 בתל שבע) היא גניקולוגית והרופאה הבדואית הראשונה בישראל.
מרצה בפקולטה למדעי הבריאות באוניברסיטת בן-גוריון בנגב וחברת הוועד המנהל של אג'יק - מכון הנגב, מלכ"ר ערבי-יהודי לשינוי חברתי.
ביוגרפיה

עוקבי היא הבת השלישית מתוך שישה אחים ואחיות לאם חד-הורית. למדה בבית ספר תיכון ברהט, בו הצטרפה לפרויקט "ניצני רפואה" בנגב מטעם אוניברסיטת בן-גוריון, שמטרתו לתגבר תלמידי בתי ספר תיכוניים באזור על מנת להגביר את סיכוייהם להתקבל ללימודי רפואה בעתיד באוניברסיטה.
בשנת 2006 קיבלה תואר דוקטור לרפואה מאוניברסיטת בן-גוריון. התמחתה בתחומי רפואת נשים ומיילדות בבית החולים כרמל בחיפה.
עובדת כרופאה מומחית במחלקה לגינקולוגיה ומיילדות במרכז הרפואי האוניברסיטאי סורוקה ומנהלת מרפאה גינקולוגית פרטית ברהט, היחידה במגזר הבדואי בישראל. בנוסף, משמשת כרופאה בשירותי בריאות כללית.
ביוגרפיה > חיים אישיים

עוקבי גרושה ואם לשתי בנות, מתגוררת בבאר שבע.
מלגות והוקרה

קיבלה מלגה מטעם שירותי בריאות כללית להשתלמות בנושא מיילדות, רפואת האם והעובר במרכז מדעי הרפואה סאניברוק, בטורונטו, שבקנדה (2014)
נבחרה כמרצה מצטיינת בהוראה באוניברסיטת בן-גוריון בנגב (2016).
ראני ח'דירה

ראני ח'דירה (בגרמנית: Rani Khedira; בערבית: راني خضيرة; נולד ב-27 בינואר 1994) הוא כדורגלן גרמני המשחק בעמדת הקשר בקבוצת אוניון ברלין מהבונדסליגה.
קריירה

נולד בשטוטגרט לאב תוניסאי ולאם גרמניה. אחיו הגדול הוא כדורגלן העבר סאמי ח'דירה.
קריירה > שטוטגרט

ח'דירה נולד בשטוטגרט שבגרמניה. הוא החל לשחק במחלקת הנוער של TV אופינגן, ובשנת 2005 עבר למחלקת הנוער של שטוטגרט. בשנת 2012 החל ח'דירה לשחק בשטוטגרט II, קבוצת המילואים של שטוטגרט, ששיחקה בליגה הגרמנית השלישית. ב-1 בספטמבר 2013 ערך ח'דירה את הופעת הבכורה שלו בקבוצה הראשונה של המועדון, כשנכנס כמחליף בדקה ה-80 בניצחון 2–6 על הופנהיים במסגרת המחזור הרביעי בבונדסליגה. הוא ערך תשע הופעות ליגה בעונת 2013/2014.
קריירה > ר.ב. לייפציג

בחודש יולי 2014 חתם ח'דירה בר.ב. לייפציג מהבונדסליגה השנייה. ב-2 באוגוסט ערך ח'דירה את הופעת הבכורה שלו במועדון, כששיחק 90 דקות בתיקו 0-0 נגד ו.פ.ר. אאלן במסגרת המחזור הראשון בליגה. בעונתו הראשונה במועדון ערך ח'דירה 22 הופעות ליגה. בעונתו השנייה במועדון ערך ח'דירה 19 הופעות ליגה ולקח חלק בעלייתה של הקבוצה לבונדסליגה. בעונת הבכורה שלו עם ר.ב. לייפציג בבונדסליגה, סיימה הקבוצה במקום השני, אם כי ח'דירה לא זכה להזדמנויות רבות, וערך עשר הופעות ליגה בלבד. בתום עונת 2016/17 עזב את הקבוצה.
קריירה > אאוגסבורג

בקיץ 2017 חתם ח'דירה על חוזה באאוגסבורג לארבע שנים. ב-14 באוגוסט ערך הופעת בכורה בתיקו 1-1 נגד באייר לברקוזן.
רכב צמוד

רכב צמוד שעליו מופיע זיהוי המעסיק באופן בולט
רכב צמוד הוא רכב (בדרך כלל מכונית, אך גם אופנוע או טנדר) שניתן לעובד ממעסיקו, ומשמש את העובד לנסיעות עסקיות ופרטיות. בדרך כלל מופיע על הרכב הצמוד סמליל של המעסיק. רכב צמוד הוא הטבה בשווה כסף החייבת במס.
למתן רכב צמוד לעובד מקובלות שלוש סיבות:
הרכב נחוץ לעובד לצורכי עבודתו: בקטגוריה זו נכללים טכנאים שהרכב משמש אותם להובלת ציוד המשמש אותם בעבודתם אצל הלקוחות שבטיפולם. זהו רכב מסחרי, שמאפייניו נקבעים לפי צורכי העבודה, אך הוא משמש את העובד גם לנסיעותיו הפרטיות. בקטגוריה זו נכללים גם עובדים שמשרתם מתאפיינת בניידות גבוהה ללא צורך בציוד מיוחד, כגון אנשי מכירות, שברכב המשמש אותם ניתן להתחשב גם בהעדפת העובד.
הרכב משמש כסמל סטטוס לעובד בכיר: במקרה זה השימוש העסקי ברכב הוא לפעמים מצומצם, והרכב משקף את מעמדו הבכיר של העובד בארגון.
הרכב הוא חלק מחבילת התגמול המוצעת לעובד: לעובד אין צורך ברכב לצורכי עבודתו, וניתנת לו אפשרות להמיר חלק משכרו, בסכום השקול לעלות הרכב למעסיק, ברכב צמוד.
למתן הרכב הצמוד נלווים שיקולי מס, וכאשר המס על הרכב הצמוד נמוך בהשוואה למס על שכר שמאפשר רכישה פרטית של רכב כזה, גדלה האטרקטיביות של הרכב הצמוד. כאשר למעסיק יש צי רכב גדול, עלות הרכב הצמוד לו תהיה נמוכה בהשוואה לרכישה פרטית של רכב כזה, בזכות ההנחות שמקנה היתרון לגודל.
הרכב הצמוד הוא לעיתים בבעלות המעסיק ולעיתים הוא רכב ליסינג.
תנאי השימוש הפרטי ברכב הצמוד משתנים בין מעסיקים, ובהם:
האם יש הגבלה על מספר הקילומטרים של נסיעה פרטית או שאין הגבלה כזו.
מי רשאי לנהוג ברכב: האם העובד בלבד, או בני ביתו (בן זוג וילדים), או כל אדם.
האם הרכב הצמוד כולל רק את זכות השימוש בו, או גם שירותים נלווים, כגון שטיפת הרכב ולקיחתו לטיפולים במוסך.
לעובדים בכירים מאוד, כגון שרים, נלווה נהג צמוד אל הרכב הצמוד.
בישראל

במהלך הרבע האחרון של המאה העשרים הפך הרכב הצמוד להטבה נפוצה יותר ויותר לעובדים שברמות השכר הגבוהות. בשנת 2020 ניתן רכב צמוד לכ-316 אלף עובדים, שהם כ-7% מכלל העובדים. החיוב במס של הרכב הצמוד נקבע בסעיף 2(2) לפקודת מס הכנסה, וגובהו של שווי השימוש ברכב צמוד לצורכי מס נקבע בתקנות מס הכנסה (שווי השימוש ברכב), התשמ״ז–1987. בשנים 1980–2009 נקבע שווי השימוש בשבע רמות, לפי נפח המנוע של הרכב. החל משנת 2010 נקבע שווי השימוש החודשי כ-2.48% ממחיר המחירון של הרכב בעת שעלה על הכביש, עד תקרת מחיר של 518,190 ש"ח (בשנת 2022). לרכב היברידי ולרכב חשמלי נקבע שווי שימוש מופחת. בשני המקרים שווי השימוש אינו תלוי בהיקף השימוש שעושה העובד ברכב הצמוד.
הערות שוליים

↑  סקירה מיוחדת: סטטיסטיקות על מקבלי רכב צמוד ועל אלה שלא, באתר רשות המסים בישראל
↑  מחשבון שווי שימוש ברכב צמוד, באתר רשות המסים בישראל
| --- | --- |
בקרת זהויות :  NKC: ph188871
רותם בטאט-גולן

רותם בטאט-גולן (נולדה ב-6 בספטמבר 1986), היא אתלטית ישראלית, 5 פעמים ברציפות אלופת ישראל (2007 - 2011) ואלופת המכביה השמונה-עשרה (2009) בקפיצה לרוחק ואלופת ישראל בריצת 100 מטר משוכות (2008).
ביוגרפיה

בטאט התאמנה בקבוצת מכבי ראשון לציון בהדרכתו של אלכס מרמן.
באליפות ישראל באתלטיקה שנערכה ביולי 2004 סיימה בטאט במקום רביעי בריצת 100 מטר משוכות בתוצאה של 15.08 שניות ובמקום שישי בריצת 100 מטר בתוצאה של 13.06 שניות.
באליפות ישראל באתלטיקה שנערכה ביולי 2005 סיימה בטאט במקום שישי בקפיצה לרוחק בתוצאה של 5.61 מטר.
באליפות ישראל באתלטיקה שנערכה ביולי 2006 זכתה בטאט במדליית כסף בקפיצה לרוחק בתוצאה של 5.93 מטר, אחרי סבטלנה גנזדילוב 6.24 מטר ולפני ניבה זיו (5.67 מטר) חברותיה לקבוצה.
ביוגרפיה > אלופת ישראל

באליפות ישראל באתלטיקה שנערכה ביולי 2007 זכתה בטאט בשתי מדליות, זהב וכסף. מדליית זהב בקפיצה לרוחק בתוצאה של 6.03 מטר, לפני חברתה לקבוצה ניבה זיו (5.52 מטר) ונועה צור מאתלטי לידר ירושלים (5.51 מטר). מדליית כסף, בריצת 100 מטר בתוצאה של 12.41 שניות, אחרי ריטה פוגרלוב שקבעה שיא אישי חדש של 11.84 שניות.
בתחרות שנערכה בחיפה ב-5 ביוני 2008 קבעה בטאט בקפיצה לרוחק שיא אישי חדש של 6.25 מטר. באליפות ישראל באתלטיקה שנערכה ביולי אותה שנה היא זכתה בשתי מדליות זהב, בקפיצה לרוחק בתוצאה של 6.09 מטר, לפני סבטלנה גנזדילוב (5.65 מטר) וטל בן ארצי ממכבי חיפה כרמל (5.52 מטר) ובריצת 100 מטר משוכות בשיא אישי חדש של 13.98 שניות, לפני חברתה לקבוצה אולגה ברונשטיין 15.08 שניות.
באליפות ישראל באתלטיקה שנערכה ביולי 2009 זכתה בטאט בשתי מדליות, זהב וכסף. מדליית זהב, בקפיצה לרוחק בתוצאה של 5.94 מטר, לפני חברותיה לקבוצה יוליה פושקריוב (5.87 מטר) וניבה זיו (5.75 מטר). מדליית כסף, בריצת 100 מטר בתוצאה של 12.25 שניות, אחרי ריטה פוגרלוב מהפועל חולון (12.01 שניות) ולפני אולגה לנסקי (12.46 שניות). שבועיים לאחר מכן, בתחרויות האתלטיקה של המכביה השמונה-עשרה שנערכו ביולי היא זכתה במדליית זהב, בקפיצה לרוחק בתוצאה של 5.94 מטר, לפני ניבה זיו (5.74 מטר) ויפעת זליקוביץ' (5.13 מטר).
באליפות ישראל באתלטיקה בשנערכה ביולי 2010 זכתה בטאט במדליית זהב בקפיצה לרוחק בתוצאה של 5.76 מטר, לפני שירה איאש השגים מערב ראשון לציון (5.39 מטר) ומיטב רוטפלד מהפועל אתלטי אורן השרון (5.24 מטר).
באליפות ישראל באתלטיקה שנערכה ביולי 2011 זכתה בטאט במדליית זהב בקפיצה לרוחק בתוצאה של 6.24 מטר, לפני ניבה זיו (5.52 מטר) וג'ומאן ג'ובראן מעירוני אחי נצרת (5.34 מטר).
שיאים אישיים

ריצת 100 מטר משוכות: 13.98 שניות (2008)
קפיצה לרוחק: 6.25 מטר (2008)
הערות שוליים

↑  רמי היפש, חלום בייג'ין התנפץ בבכי ועם חשש לקרע, באתר הארץ, 4 ביולי 2008
↑  אליפות ישראל באתלטיקה: גזאצ'ו, קרויטר ולנסקי ניצחו, באתר nrg‏, 1 ביולי 2009
| --- | --- |
בקרת זהויות :  World Athletics: 14283498
קרייזלר 160/180

| --- | --- |

Chrysler 180, שנת 1975
 מאפיינים כלליים
 נקרא גם:  "Chrysler 160/180/2 litre"  "Chrysler-Simca 1609/1610/2 litres"  "Talbot 180"  "Talbot 1610/2 litres"  "Talbot Simca 2 Litres"
 יצרן:  Chrysler Europe  Chrysler Australia (אנ')) (שם רשמי: "FCA Australia", שם מלא: "Chrysler Australia Ltd / FCA Australie")
 שנות ייצור:  1970–1982
 הרכבה:  צרפת צרפת  ספרד ספרד  אוסטרליה אוסטרליה
 מודל קודם:  סימקה 1300/1500
 מודל אחריו:  טלבו טגורה
 חברת אם:  קרייזלר
 מרכב:  Front-engine, rear-wheel-drive layout
 אורך:  4,520 מ"מ
 רוחב:  1,730 מ"מ
 גובה:  1,430 מ"מ
 משקל:  1,065 - 1,119 ק"ג
 בסיס גלגלים:  2,667 מ"מ
 מפרט טכני
 מנוע:  4 צילינדרים, 1,639 סמ"ק המפיק 80 כ"ס ב-5,600 סל"ד, יחס דחיסה 9.45:1 (מנוע בנזין)  4 צילינדרים, 1,812 סמ"ק המפיק 100 כ"ס ב-5,400 סל"ד, יחס דחיסה 9.45:1 (מנוע בנזין)  4 צילינדרים, 1,981 סמ"ק המפיק 110 כ"ס, ב-5,600 סל"ד, יחס דחיסה 9.45:1 (מנוע בנזין)  4 צילינדרים, 1.9 ליטר (מנוע דיזל)  4 צילינדרים, 2.0 ליטר (מנוע דיזל)
 הילוכים:  תמסורת ידנית  - 4 מהירויות  תמסורת אוטומטית  - 3 מהירויות
 מהירות מרבית:  161 קמ"ש (מנוע בנזין 1,639 סמ"ק)  170 קמ"ש (מנוע בנזין 1,812 סמ"ק)  171 קמ"ש (מנוע בנזין 1,981 סמ"ק)
 מעצב:  "Roy Axe" (אנ')  "Curt Gwinn"
קרייזלר 160/180 (באנגלית: Chrysler 180, Chrysler 160) הם סדרת מכוניות משפחתיות אשר יוצרו על ידי קרייזלר אירופה ("Chrysler Europe" (אנ')) בין השנים 1970–1982.
בין השנים 1970–1975 יוצרו דגמי "קרייזלר 160/180" בצרפת, ומאוחר יותר בספרד.
"קרייזלר 180 נבנתה גם על ידי קרייזלר אוסטרליה ("Chrysler Australia" (אנ')).
"קרייזלר אירופה" ו"קרייזלר אוסטרליה" חברות בת של קונצרן הרכב קרייזלר.
סך הכול יוצרו 288,000 יחידות.
דגמי "קרייזלר 160/180" שווקו בישראל.
תצורות "קרייזלר 160/180"

4 דלתות - סדאן
5 דלתות - סטיישן (יוצר בספרד בלבד)
מנועי "קרייזלר 160/180"

1.6 ליטר
1.8 ליטר
1.9 ליטר
2.0 ליטר
תמונות

קרייזלר 160
קרייזלר 160 - מבט לתוך הרכב כולל לוח מחוונים
קרייזלר 160
קרייזלר 200
קרייזלר 180 דגם "GS"
קרייזלר 180 - סטיישן (יוצר בספרד)
ראו גם

קרייזלר
לקריאה נוספת

דגמי קרייזלר 160/180 - תמונות
הערות שוליים

↑  טלבוט סימקה 2.0 ליטר lov2xlr8.no/brochures/others4/79t/79t
↑  "קרייזלר 180" - מפרט carfolio.com/specifications/models/car/?car
↑  היסטוריה קרייזלר 160 / 180 rootes-chrysler.co.uk/car-development/dev-180
↑  קרייזלר 160 - מפרט carfolio.com/specifications/models/car
↑  "קרייזלר 160/180" allpar.com/cars/chrysler/180
↑  Graham Robson: The Cars of the Rootes Group, London 2007, ISBN 978-1-903088-29-6
↑  קרייזלר 2.0 ליטר - מפרט carfolio.com/specifications/models/car
רונאלד דה בור

רונאלד דה בור (בהולנדית: Ronald de Boer; נולד ב-15 במאי 1970 בהורן שבהולנד) הוא כדורגלן עבר הולנדי ששיחק בעמדת הקשר במדי מספר קבוצות באירופה ובקטר ובמדי נבחרת הולנד. הוא אחיו התאום של פרנק דה בור. לרוב דה בור שיחק בצד הימני של הקישור או ההתקפה.
קריירה

דה בור תחילה שיחק ברמה חובבנית בקבוצות קטנות בהולנד, לפני שהתחיל בקריירה מקצוענית במדי קבוצת אייאקס אמסטרדם ב-1988. בשורות הקבוצה שיחק שלוש שנים, לפני שעבר לטוונטה אנסחדה למשך שנתיים. הוא חזר לאייאקס ב-1993 והיה לאחד מהשחקנים הבולטים בקבוצה ואף זכה עמה בליגת האלופות ב-1995. ב-1998 עבר עם אחיו לקבוצה הספרדית ברצלונה, אך ב-2000, לאחר שלא זכה למעמד של שחקן קבע והצליח להבקיע שער בודד ב-33 משחקים, עבר לגלאזגו ריינג'רס שאימן ההולנדי דיק אדבוקאט. בקבוצה הסקוטית שיחק במשך ארבע שנים מוצלחות ואחיו חבר אליו ב-2004. שניהם העבירו את עונותיהם האחרונות ככדורגלנים בקטר.
במדי נבחרת הולנד דה בור הופיע 67 פעמים, בהם הבקיע 13 שערים. הוא הופיע עם הנבחרת במונדיאל 1994 ובמונדיאל 1998, בו השתתף בשישה משחקים והבקיע שני שערים, אף על פי שהוא החמיץ את בעיטתו בדו-קרב בעיטות עונשין בחצי הגמר מול נבחרת ברזיל ב-1998. כמו כן, דה בור שותף גם ביורו 1996 וביורו 2000. מאמני הנבחרת שיבצו את דה בור במספר עמדות בקישור ובהתקפה.
דה בור לא היה הקפטן הקבוע של אייאקס או של נבחרת הולנד, אך זכה לענוד את סרט הקפטן במספר משחקים במדיהן, שכן היה אחד מסגני הקפטן.
רונן דוידוב

| --- | --- |

 לידה:  3 באפריל 1988 (בן 36)
 מדינה:  ישראל 
 עיסוק:  שחקן, במאי, תסריטאי ומחזאי
 מקום לימודים:  תלמה ילין 
 מספר צאצאים:  3
 
רונן דוידוב (נולד ב־3 באפריל 1988) הוא שחקן, מחזאי, תסריטאי, במאי, יוצר ומנחה ישראלי.
ביוגרפיה

דוידוב הוא בן הזקונים למשפחה ממוצא בוכרי, בת ארבע נפשות, ואחיו של השחקן והיוצר חי דוידוב.
עוד בילדותו גילה עניין רב במשחק ובתיאטרון. בילדותו למד בבית הספר לאומנויות ת"א ובנעוריו למד בתיכון תלמה ילין במגמת תיאטרון. היה גם חבר בלהקת השכנים של צ'יץ'. את שירותו הצבאי העביר דוידוב ב"תיאטרון צה"ל", לאחר השירות בצה"ל למד בסטודיו למשחק ע"ש ניסן נתיב.
קריירה בתיאטרון

ב-2005 הקים רונן יחד עם אחיו חי את התיאטרון הבוכרי "חנדה חנדה" ובמסגרתו כתבו, ביימו ושיחקו באחת עשרה הצגות, בהן: מופעי הסטנד-אפ והמערכונים "חנדה חנדה 1,2,3,4,5", המחזמר "בבוכרה הייתי בוי (עשיר)" – עיבוד מודרני למחזמר "כנר על הגג" מאת שלום עליכם, וההצגה "נשמה של אמא". בשנת 2010 עלתה הצגתם המעובדת ל"הקמצן" של מולייר. שנה לאחר מכן העלו את ההצגה "המתאבד", עיבוד מודרני למחזה מאת ניקולאי ארדמן. בשנת 2013 העלו את ההצגה המקורית "אלטעזאכן", ומיד אחריה העלו את ההצגה "ג'אנג אנוזי". ההצגות דוברות עברית, רוסית ובוכרית.
במסגרת בית הספר למשחק ע"ש ניסן נתיב היה שחקן מוביל וקטף את התפקידים הראשיים ברוב ההצגות: "בשפל" בבימויו של מישה לוריא, "נוף ילדות" בבימויו של אמיר קליגר, "קריית כמעט" בבימויו של רותם קינן, "מלכה" בבימויו של ג'ייסון דנינו הולט, "המון רעש על לא כלום" בבימויו של שלום שמואלוב.
קריירה בטלוויזיה

בין השנים 2004–2005 שימש דוידוב כמנחה שטח בתוכנית הטלוויזיה "יש מצב" בערוץ הראשון והונחתה על ידי עדן הראל. בשנת 2005 שיחק בתפקיד הראשי לצד תיקי דיין בסדרה "סיפורי מונה" בטלוויזיה החינוכית.
בשנת 2006 שיחק בתפקיד אורח בסדרת הילדים המצליחה "הפיג'מות" בתפקיד מוכר הפלאפונים.
בשנת 2014 לקח חלק בסדרה הדוקומנטרית "זוגות" בערוץ 2. הסדרה עקבה אחר דוידוב, אחרי זוגתו, אחרי משפחתם ואחרי התיאטרון. הסדרה זכתה לביקורות חיוביות רבות ועסקה במיקומם של ערכים מסורתיים בקרב עולי יהדות בוכרה והיכולת לשמרם במדינת ישראל המודרנית. היא תיעדה את התפתחות מערכת היחסים של רונן דוידוב עם אשתו, אורית דוידוב, מערכת יחסים זו התבטאה ברצון לשמור על הערכים המסורתיים עליהם גדלו השניים מבית ובמקביל לשלב את אורח החיים המודרני של צעירים בני גילם.
בשנת 2015 שיחק בתפקיד אורח בסדרה הקומית "שנות ה-80" בערוץ 2, בתפקיד עובד מפעל בשם אלברט לצד שלום אסייג ולצד אחיו חי דוידוב. ב-2019 שיחק באותה סדרה בתפקיד פרמדיק.
באותה שנה שיחק בתפקיד ראשי לצד אחיו בסדרה "איפה אתה חי?!" בערוץ הראשון, בו גילם את חי, לצד רבקה מיכאלי, טוביה צפיר, ועדי הימלבלוי. את הסדרה רונן דוידוב גם יצר וכתב יחד עם אחיו חי.
בשנת 2016 שיחק בתפקיד אורח בעונה השנייה של סדרת המתח המצליחה של ערוץ עשר "בני ערובה", הסדרה שודרה בנוסף לישראל בכ-20 מדינות בעולם.
בשנת 2022 שיחק בתפקיד אורח בעונתה השנייה של הדרמה הישראלית "טהרן", כסוכן מוסד המכונה אלפא.
קריירה בקולנוע

בגיל עשרים נטל את התפקיד הראשי בסרט תדמית ל"אגודה למלחמה בסמים" בנושא סם האונס.
ב-2013 היה גיבור הסרט התעודי "חנדה חנדה 4" של הבמאים דויד אופק ונטע שושני. הסרט שודר בערוץ 2 ובערוץ 8 בהוט. הסרט הוקרן בפסטיבלים נחשבים ברחבי העולם וזכה בפרסים רבים, בין היתר בפסטיבל "דוקאביב 2013", בפסטיבל הסרטים במנהטן ניו יורק, בוושינגטון, בפרם רוסיה, בדיסלדורף גרמניה ועוד.
ב-2014 לקח חלק ב"פרויקט 48" בסרט "ארץ עץ" בתפקיד השוטר ואף קטף את פרס השחקן הטוב ביותר בתחרות.
ב-2022 שיחק בסרט הקולנוע הקומי חומוס FULL טריילר.
פרסומות

בשנת 2004 בגיל 16 קיבל קמפיין פרסומת לחברת "בורגראנץ'", ובמקביל באותה השנה השתתף בפרסומת ל"שוקו קרלו" של חברת "תנובה" לצד סאבלימינל. בשנת 2016 נבחר דוידוב לככב בפרסומת למוצר החדש "דנונה פרו" של חברת "שטראוס".
קריירה בבימוי

החל משנת 2005 ועד ימים אלה ביים לצד אחיו 11 הצגות בתיאטרון "חנדה חנדה".
בשנת 2010 ביים את מופע הבידור "מגילת אסתר הDVD" עם תלמידי שנה א' ב"ניסן נתיב". בשנת 2012 ביים את "מופע משיריו של חנוך לוין" עם תלמידי שנה ב' ב"ניסן נתיב".
בשנת 2015 ביים את הצגת היחיד "אני בת אל".
תסריטאות

בשנים 2013–2014 עמל על כתיבת הסדרה "איפה אתה חי?" לערוץ הראשון יחד עם אחיו חי דוידוב והתסריטאי גיא סידיס.
פרסים

ב-2013 זכה הסרט "חנדה חנדה 4" של דויד אופק בשני פרסים: פרס הסרט התיעודי לשנת 2013 בפורום היוצרים הדוקומנטריים, וציון לשבח בפסטיבל "דוקאביב 2013".
ב-2014 זכה בפרס השחקן הטוב ביותר ב"פרויקט 48" בתפקידו בסרט "ארץ עץ".
חיים פרטיים

דוידוב נשוי לאורית. להם שלושה ילדים. מתגורר עם משפחתו באזור.
הערות שוליים

↑  פרסי הקולנוע הדוקומנטרי: "גן עדן" בראש, באתר ynet, 6 בנובמבר 2013
↑  בית הספר סם שפיגל לקולנוע ולטלויזיה | בוגרי סם שפיגל | דוד אופק, באתר בית הספר סם שפיגל לקולנוע ולטלוויזיה
↑  הזוכה הגדול בדוקאביב 2013: "רקדנית, עמוד וסרט", באתר וואלה, 8 במאי 2013
רובין הוד (חברה)

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 סוג:  חברה ציבורית
 בורסה:  נאסד"ק (29 ביולי 2021–HOOD) 
 מייסדים:  ולדימיר טנב, באיג'ו בהאט
 תקופת הפעילות:  18 באפריל 2013 – הווה (11 שנים)
 חברות בנות:  Robinhood Financial, LLC.  Robinhood Crypto, LLC.  Robinhood Securities, LLC.
 מיקום המטה:  ארצות הברית מנלו פארק, קליפורניה, ארצות הברית
 ענפי תעשייה:  שירותים פיננסיים 
 יו"ר:  ולדימיר טנב
 מנכ"ל:  ולדימיר טנב
 אנשי מפתח:  באיג'ו בהאט (Chief Creative Officer)
 עובדים:  1,281 (2020)
  
 www.robinhood.com
 
רובין הוד מרקטס (באנגלית: .Robinhood Markets, Inc) היא חברת שירותים פיננסיים אמריקאית, שבסיסה במנלו פארק שבקליפורניה.
רובין הוד מפעילה אפליקציה לשירותי ברוקר-דילר (אנ') ללא עלות בפיקוח FINRA (אנ'), רשומה בוועדה לניירות ערך ובורסות של ארצות הברית (SEC), וחברה בתאגיד להגנת משקיעים בניירות ערך (אנ'). הכנסות החברה מגיעות משלושה מקורות עיקריים: ריבית שנצברת על יתרות המזומנים של הלקוחות, מכירת מידע על הזמנות לסוחרים בתדירות גבוהה (אנ') (מדיניות שבגינה ה-SEC פתחה בחקירת החברה בספטמבר 2020) והלוואות שוליים. נכון לשנת 2021 היו לרובין הוד 31 מיליון משתמשים.
היסטוריה

רובין הוד הוקמה באפריל 2013 על ידי ולדימיר טנב (אנ') ובאיג'ו בהאט (אנ'), שבנו בעבר פלטפורמות מסחר בתדירות גבוהה (אנ') עבור מוסדות פיננסיים בניו יורק. שמה של החברה נובע ממשימתה "לספק לכולם גישה לשווקים הפיננסיים, ולא רק לעשירים".
החברה הציגה את האפליקציה בפומבי לראשונה ב-LA Hacks, ואז השיקה את האפליקציה באופן רשמי במרץ 2015.
נכון לינואר 2015, 80% מלקוחות החברה היו ילידי דור ה-Y וגיל הלקוחות הממוצע היה 26. 50% מהמשתמשים שביצעו סחר, משתמשים באפליקציה מדי יום ו-90% משתמשים באפליקציה מדי שבוע. נכון לשנת 2020 היו לרובין הוד 13 מיליון משתמשים.
באפריל 2017 גייסה רובין הוד 110 מיליון דולר לפי שווי של 1.3 מיליארד דולר שהוביל היזם הרוסי-ישראלי יורי מילנר (אנ') מחברת Mail.Ru Group וקרן ההשקעות Thrive Capital. ב-10 במאי 2018, רובין הוד סגרה סבב מימון בסדרה D בסך 363 מיליון דולר בהובלת Mail.Ru Group. נכון למאי 2018 גייסה רובין הוד סכום של 539 מיליון דולר במימון הון סיכון, כאשר השווי האחרון עמד על 5.6 מיליארד דולר, בהשוואה לשווי הקודם של 1.3 מיליארד דולר.
בפברואר 2018 הודיעה החברה כי היא תעביר את המטה שלה מפאלו אלטו למטה לשעבר של מגזין "Sunset" (אנ') במנלו פארק.
במאי 2019 פורסמו דיווחים מבלומברג וממקורות אחרים על חיפושיה של רובין הוד אחר מימון נוסף של 200 מיליון דולר, מה שעשוי להעריך את שווי החברה בטווח של בין 7 ל-10 מיליארד דולר. בנובמבר 2019 הודיעה רובין הוד על התרחבותה לבריטניה.
במהלך נפילת שוק המניות בשנת 2020 (אנ'), המסחר ברובין הוד עלה. העלייה בשוק לאחר מכן יוחסה חלקית לסוחרי רובין הוד, אך מחקר הצביע על כך שלסוחרי רובין הוד היו השפעה יומיומית מועטה על המניות העיקריות.
במאי 2020 פורסם כי רובין הוד גייס הון סיכון של 280 מיליון דולר לפי שווי של 8.3 מיליארד דולר בהובלת סקויה קפיטל, וכעבור 3 חודשים, ב-17 באוגוסט, הודיעה החברה על סבב גיוס סדרה G בסך 200 מיליון דולר ממשקיע חדש, .D1 Capital Partners L.P.
ביולי 2021 החברה החלה להיסחר בנאסד"ק לפי שווי של כ-32 מיליארד דולר.
הערות שוליים

↑  הילה ויסברג, ‏אפליקציית המסחר ששאבה השראה דווקא מאוקיופיי וול סטריט, באתר גלובס, 7 בספטמבר 2021
רודני הוד

| --- | --- |

הוד במדי פורטלנד טרייל בלייזרס, 2019
 לידה:  20 באוקטובר 1992 (בן 31) מרידיאן שבמיסיסיפי, ארצות הברית
 עמדה:  קלע, סמול פורוורד
 גובה:  2.03
 מספר:  5
 מכללה:  אוניברסיטת המדינה של מיסיסיפי אוניברסיטת דיוק
 דראפט:  בחירה מספר 23, 2014 יוטה ג'אז
 קבוצות כשחקן
 2014–2018 2018–2019   2019–2021 2021   2021-2022 2022-:  יוטה ג'אז קליבלנד קאבלירס   פורטלנד טרייל בלייזרס טורונטו ראפטורס   מילווקי באקס לוס אנג'לס קליפרס
רודני מייקל הוד (באנגלית: Rodney Michael Hood; נולד ב-20 באוקטובר 1992) הוא כדורסלן אמריקאי המשחק בעמדות הקלע והסמול פורוורד בקבוצת לוס אנג'לס קליפרס מליגת ה-NBA.
נעורים וקריירת מכללות

הוד נולד במרידיאן שבמדינת מיסיסיפי בארצות הברית. הוריו ויקי וריקי הוד שיחקו כדורסל כסטודנטים באוניברסיטת המדינה של מיסיסיפי, אביו הוא מנהל בתנועת הנוער Boys & Girls Clubs ואמו מנהלת תיכון.
בתקופת לימודיו בתיכון נבחר הוד פעמיים לכדורסלן השנה במיסיסיפי, הוא הוביל את קבוצתו פעמיים לגמר אליפות התיכונים דרג 6A (הדרג הגבוה ביותר) של המדינה ולזכייה אחת באליפות.
ב-2011 החל ללמוד קינסיולוגיה ולשחק כדורסל באוניברסיטת המדינה של מיסיסיפי. הוא נבחר בתום העונה לחמישיית שחקני השנה הראשונה בליגת ה-SEC לאחר שהשיג ממוצע של 10.3 נקודות ו-4.8 ריבאונדים. בתום העונה החליט לעבור לאוניברסיטת דיוק. בהתאם לחוקי ה-NCAA נאלץ להמתין שנה בטרם היה יכול להיות שותף במשחקים רשמיים. בעונת 2013/14 שימש קפטן קבוצת הכדורסל של דיוק והשיג ממוצע של 16.1 נקודות, 3.9 ריבאונדים ו-2.1 אסיסטים למשחק. הוא נבחר לחמישייה השנייה של ליגת ה-ACC. בתום העונה החליט להעמיד עצמו לבחירה בדראפט ה-NBA.
קריירה מקצועית > יוטה ג'אז

הוד נבחר במקום ה-23 של דראפט ה-NBA 2014, על ידי יוטה ג'אז. במהלך העונה נפצע ברגלו והחמיץ משחקים רבים. הוא סיים את העונה כשחקן החמישייה הפותחת והשיג ממוצע של 8.7 נקודות ב-50 המשחקים בהם שותף.
קריירה מקצועית > קליבלנד קאבלירס

בפברואר 2018, לאחר כ-3 עונות וחצי ביוטה, הועבר לקליבלנד קאבלירס כחלק מטרייד משולש בו הייתה מעורבת גם סקרמנטו קינגס. בפלייאוף 2018 הגיעה קליבלנד למעמד גמר ה-NBA, אך הפסידה בו לגולדן סטייט ווריורס בתוצאה 0–4.
קריירה מקצועית > פורטלנד טרייל בלייזרס

בפברואר 2019 נשלח הוד בטרייד לפורטלנד טרייל בלייזרס, בתמורה לניק סטאוסקאס, וייד בולדווין ושתי בחירות דראפט עתידיות. במשחק מול לוס אנג'לס לייקרס ב-6 בדצמבר 2019 סבל הוד מקרע בגיד האכילס, ודווח שייאלץ להחמיץ את כל המשך עונת 2019/2020.
קריירה מקצועית > טורונטו ראפטורס

ב-25 במרץ 2021 הועבר הוד בטרייד ביחד עם גארי טרנט בתמורה לנורמן פאוול. לאחר סיום העונה שוחרר הוד מהקבוצה.
קריירה מקצועית > מילווקי באקס

לקראת עונת 2021/2022 חתם הוד לעונה אחת במילווקי באקס.